L-iċken azzjoni taf timla lil dak li jkun bil-ferħ u tbiddilu l-burdata tal-ġurnata. Grupp tat-tfal ilbieraħ għamlu proprju dan! Ħarġu fit-toroq tal-Belt Valletta u tar-Rabat iqassmu messaġġ ta' tama flimkien ma' xi ħaġa tajba li tinżel għasel ma' kulħadd! Clifford Zahra Fenech, l-għalliem li qasam din l-inizjattiva kiteb, "X'tagħmel li kieku tifel ta' 11-il sena ma tafux minn Adam jersaq joffrilek biċċa ħelu mgeżwra f'nota?" Hu jaqsam l-messaġġi li kien hemm miktuba, "'Il-maltemp mhux għal dejjem. Għad jibbnazza wkoll.' 'Tbissima ma tiswiex fkus.' jew 'Għada jisbaħ ukoll.' kienu fost l-1000 messaġġ ta' tama li lbieraħ qassamna ġewwa t-toroq tal-Belt Valletta u tar-Rabat." Hu jżid jgħid, "Esperjenza mill-isbaħ għall-istudenti tagħna daqskemm għall-bosta Maltin u barranin li kienu għaddejjin minn hemm f'dawk il-ħinijiet. Kemm hu sabiħ li tkun tista' toffri t-tama lil dak li jkun filwaqt li ġġiegħlu jirrealizza li kulħadd għaddej minn xi saram jew ieħor." L-għalliem jagħlaq bil-kliem, "Dawn l-esperjenzi, 'il bogħod mill-ambjent magħluq tal-klassi, ikomplu jżidu l-kunfidenza fl-istudenti filwaqt li jagħmluna daqsxejn iktar umani f' dinja mill-aktar mgħaġġla." Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari Raġel Jinstab Għarwien Ħuta Ġewwa L-Ħitan Ta' Teatru! Bil-Filmat: Ray Attard U Diane Nikolic B'Membru Ġdid Fil-Familja Tagħhom Bil-Filmat: Sitwazzjoni Mhux Tas-Soltu Ġewwa Tal-Linja Aktar Kmieni Llum! Bil-Filmat: "Jien Minix Giddieba" - Moira Delia Titlaq 'Il Barra Mill-Istudjo